**ПРЕДЛОГ – ЗАКОН ЗА ДАНОК НА МОТОРНИ ВОЗИЛА[[1]](#footnote-1)**

# ПРВ ДЕЛ

# ОПШТИ ОДРЕДБИ

# ГЛАВА 1

# ОСНОВНИ ПОИМИ

## Член 1

## Област на примена

1. Со овој закон се уредува данокот на моторни возила наменети за употреба на територијата на Република Северна Македонија, во поглед на настанувањето, пресметувањето и плаќањето на данокот на моторни возила, правата и обврските на обврзниците за плаќање на данокот на моторни возила и надлежностите на царинскиот орган во врска со данокот на моторни возила.
2. Царинскиот орган е единствен надлежен орган за спроведување на одредбите од овој закон и на прописите донесени врз основа на овој закон.

## Член 2

## Подлежност на данок за моторни возила

1. Моторните возила опфатени со овој закон се подлежни на плаќање данок на моторни возила пред нивната регистрација, во случај кога на територијата на Република Северна Македонија се врши :
2. производство и пуштање во промет или пренамена од еден во друг тип на моторно возило,
3. увоз на моторно возило и
4. внес на моторно возило.
5. Моторни возила од став (1) на овој член се сите моторни возила предмет на оданочување од член 6 на овој закон кои се увезуваат, произведуваат или пренаменуваат во возила кои се предмет на оданочување.

## Член 3

## Дефиниции

Поимите употребени во овој закон го имаат следното значење:

1. **Лице** е правно или физичко лице;
2. **Незаконска употреба** на моторно возило е секое користење, поседување или стекнување на сопственост по било кој правен основ на моторно возило за кое на пропишан начин не е пресметан или платен данокот на моторни возила.
3. **Производител** е лице кое произведува или за своја сметка дава право да се произведуваат моторни возила на територијата на Република Северна Македонија и кое одговара пред органот за одобрување за сите видови на постапки за одобрување или постапки за издавање на согласност и за обезбедување на сообразност на производството.
4. **Трговец** **со нови моторни возила** е секое лице регистрирано за вршење дејност продажба на моторни возила, кое поради понатамошна продажба увезува нови моторни возила или ги набавува од производител, други трговци или увозници во Република Северна Македонија.
5. **Трговец со употребувани моторни возила** е секое лице регистрирано за вршење дејност продажба на моторни возила, кое поради понатамошна продажба увезува употребувани моторни возила или ги набавува од други трговци или увозници во Република Северна Македонија.
6. **Ново моторно возило** е моторно возило кое никогаш не било регистрирано;
7. **Употребувано моторно возило** е секое друго моторно возило освен ново моторно возило;
8. **Мотоцикл** е возило на моторен погон со две тркала, со странична приколка или без неа, чија работна зафатнина на моторот со внатрешно согорување е поголема од 50 cm3 и чија конструкциски дозволена брзина е поголема од 45 km/h;
9. **Трицикл** е возило на моторен погон со три тркала симетрично поставени по должината на оската на возилото, чија работна зафатнина на моторот со внатрешно согорување е поголема од 50 cm3 и чија најголема дозволена брзина е поголема од 45 km/h;
10. **Четирицикл** е возило на моторен погон со четири симетрично поставени тркала, чија маса не е поголема од 400 кг, доколку е наменето за превоз на луѓе, односно 550 кг доколку е наменето за превоз на товар (без батерии ако возилото е на електричен погон), при што моќта на моторот не надминува 15кW.
11. **Доставно “van“ возило** е моторно возило изведено од каросерија на патничко возило со најмногу еден ред седишта или моторно возило изведено од комби возило со најмногу два реда седишта кое кај надлежен орган се регистрира како товарно моторно возило.
12. **“Pick-up”** возила се моторни возила кои вообичаено имаат повеќе од еден ред седишта и се состојат од два одвоени простори, затворена кабина за превоз на патници и отворен или покриен дел за превоз на стока.
13. **“Plug-in“ хибридно електрично возило** е моторно возило кое за погонски елементи има мотор со внатрешно согорување и електричен мотор како погонски мотор, каде што батериите, освен од сопствен извор можат да се полнат и со приклучување кон надворешен извор на електрична енергија.
14. **Кампер возило** е моторно возило кое содржи опрема за сместување, ноќевање и снабдување на лица. Опремата може да биде во облик на кревети, седишта или каучи, опрема за готвење, места за чување на храна и опрема за припрема на храна.
15. **Амбулантнo возилo** е возилo наменетo за превоз на болни или повредени лица, опремени со неопходна болничка опрема за давање на прва помош и опрема за одржување во живот на лицата кои се превезуваат.
16. **Возило со музејска вредност** (олдтајмер) е возило постаро од 35 години кое е зачувано и технички одржувано, како и сообразено со оригиналниот конструкциски состав и форма, а заради своите историски и технички значења не се употребува за секојдневен превоз;
17. **Потврда за сообразност** е документ со кој производителот, односно застапникот на производителот, потврдува дека возилото од серијата што и припаѓа на одобрен тип е сообразено со сите регулативни акти во моментот на неговото пуштање на пазар, односно документ со кој техничката служба потврдува дека единечно одобрено возило на кое се однесува е сообразено со сите регулативни акти во моментот на неговото одобрување;
18. **Сообраќајна дозвола** е јавна исправа што ја издава надлежен орган, со која се докажува сопственоста на возилото, правото на означување на одредено возило со регистарски таблици, техничките и другите особини и карактеристиките на возилото, правото за учество во сообраќајот, како и периодот на важност на сообраќајната дозвола;
19. **Регистрација** е одобрување за користење на возило на пат што вклучува негова идентификација со издавање на сериски број познат како број на регистрација;
20. **Внес на моторно возило** е секое внесување на моторно возило во Република Северна Македонија од териториите на земјите-членки на Европската унија, како што е пропишано со законодавството на Европската унија, освен од трети територии;
21. **Увоз на моторно возило** е внесување на моторно возило во царинското подрачје на Република Северна Македонија, освен ако по внесувањето во царинското подрачје истото се стави во посебни постапки, како и пуштање на возилото од посебните постапки во согласност со царинските прописи, вклучително и привремен увоз;
22. **Номенклатурата на Царинската тарифа** е номенклатура согласно Законот за Царинска тарифа и
23. **Надлежен царински орган** е Царинската управа на Република Северна Македонија и нејзините организациони единици.

## Член 4

## Однос спрема други закони

1. За сите прашања што не се уредени со овој закон, се применуваат одредбите од Законот за даночната постапка и Законот за општата управна постапка.
2. За сите прашања поврзани со увоз, привремен увоз и извоз на моторни возила кои не се уредени со овој закон, се применуваат одредбите од Царинскиот закон.
3. Во поглед на распоредување на предметот на оданочување во тарифна ознака на комбинираната номенклатура одлучува надлежниот царински орган во согласност со царинските прописи и основните правила кои се користат за распоредување на стока во Царинската тарифа.

## Член 5

## Вид на давачка

Данокот на моторни возила е јавна давачка и е приход во Буџетот на Република Северна Македонија.

# ВТОР ДЕЛ

# ОДРЕДБИ ЗА ОДАНОЧУВАЊЕ НА МОТОРНИ ВОЗИЛА

# ГЛАВА 2

# ПРЕДМЕТ НА ОДАНОЧУВАЊЕ, ОБВРСКА ЗА ПРЕСМЕТКА И ОБВРЗНИК

# ЗА ПЛАЌАЊЕ ДАНОК НА МОТОРНИ ВОЗИЛА

## Член 6

## Предмет на оданочување

1. Предмет на оданочување со данок на моторни возила се нови и употребувани моторни возила кои за прв пат се ставаат во слободен промет или за прв пат се регистрираат во Република Северна Македонија и за кои не е пресметан и платен данокот на моторни возила, и тоа:
2. патнички автомобили и останати моторни возила конструирани првенствено за превоз на лица, вклучувајќи моторни возила за комбиниран превоз на лица и стоки од типот караван, комби и слично, спортски автомобили прилагодени за употреба на патиштата од тарифните ознаки од Номенклатурата на Царинската тарифа: 8703 21, 8703 22, 8703 23, 8703 24, 8703 31, 8703 32, 8703 33 и 8703 90, освен амбулантни возила, доставни “van“ возила и возила посебно прилагодени и наменети за превоз на починати лица;
3. патнички возила кои се движат на хибриден електричен погон (комбинација на мотор со внатрешно согорување и со електричен мотор како погонски мотор) и тоа:
* со можност да бидат полнети со приклучување на надворешен извор на електрична струја “plug-in“, од тарифните ознаки 8703 60 и 8703 70 ,
* без можност да бидат полнети со приклучување на надворешен извор на електрична струја, од тарифните ознаки 8703 40 и 8703 50 .
1. Мотоцикли (вклучително и мопеди), скутери и слични возила со или без странична приколка од тарифните ознаки од Номенклатурата на Царинската тарифа: 8711 20, 8711 30, 8711 40, 8711 50 и 8711 90;
2. ”pick-up” возила со двојна кабина, независно од нивната тарифна ознака во Номенклатурата на Царинската тарифа;
3. трицикли и четирицикли независно од нивната тарифна ознака во Номенклатурата на Царинската тарифа;
4. други моторни возила пренаменети во моторни возила од точките 1), 2), 3), 4) и 5) од овој став.
5. По исклучок на став (1) од овој член, не се предмет на оданочување со данок на моторни возила:
6. патнички возила кои се движат само со електричен погонски мотор, од тарифната ознака 8703 80,
7. мотоцикли и скутери само со електричен мотор за погон од тарифните ознаки 8711 60,
8. трицикли и четирицикли само со електричен мотор за погон независно од нивната тарифна ознака во Номенклатурата на Царинската тарифа.

## Член 7

## Обврска за пресметка и плаќање данок на моторни возила

1. Обврска за пресметка и плаќање на данок на моторни возила настанува со:
	1. производство на моторни возила од член 6 став (1) на овој закон или со пренамена на други моторни возила во моторни возила од член 6 став (1) точка 6) на овој закон, во моментот на издавање на документ за продажба и пуштање во слободен промет или употреба за сопствени потреби;
	2. внес на моторно возило од член 6 став (1) на овој закон, во моментот на внес на територијата на Република Северна Македонија;
	3. увоз на моторно возило од член 6 став (1) на овој закон во момент на настанување на царинскиот долг во согласност со царинските прописи.
2. Обврска за пресметка и плаќање на данок на моторни возила настанува и кога ќе се утврди незаконско користење на моторно возило на територијата на Република Северна Македонија.

## Член 8

## Обврзник за плаќање на данок на моторни возила

1. Обврзник за плаќање на данокот на моторни возила (во понатамошниот текст: обврзник за плаќање) е лицето кое:
	1. произвело моторно возило од член 6 став (1) на овој закон или извршило пренамена на друго моторно возило во моторно возило од член 6 став (1) точка 6) од овој закон со цел користење на територијата на Република Северна Македонија;
	2. извршило внес на моторно возило од член 6 став (1) на овој закон;
	3. увезува моторно возило од член 6 став (1) на овој закон и
	4. незаконски користело моторно возило од член 6 став (1) на овој закон.
2. Како обврзник за плаќање на данок на моторни возила за незаконско користење на моторно возило од став (1) точка 4) на овој член ќе се смета и секое лице кое на територијата на Република Северна Македонија:
3. незаконски користи моторно возило;
4. знаело или според околностите на случајот морало да знае дека користењето на моторното возило е незаконско и
5. стекнало во сопственост или во владение моторно возило и кое знаело или според околностите на случајот морало да знае дека моторното возило незаконски се користи.
6. Доколку повеќе лица се одговорни за плаќање на данокот на моторни возила, за плаќањето одговараат солидарно.

# ГЛАВА 3

# ПРЕСМЕТКА НА ДАНОК НА МОТОРНИ ВОЗИЛА

## Член 9

## Податоци за пресметка на данок на моторни возила

1. Данокот на моторните возила од член 6 став (1) точка 1), 2) и 4) на овој закон и други моторни возила пренаменети во такви моторни возила се пресметува врз основа на податокот за износот на просечната емисијата на јаглерод диоксид - CO2 изразен во грам по километар, податокот за износот на 1 грам јаглерод диоксид - CO2 за соодветна категорија во зависност од видот на горивото кое се користи за погон на возилото искажан во денари, податокот за продажната вредност на возилото без вклучен данок на додадена вредност или при увоз податокот за царинската вредност на возилото утврдена согласно царинските прописи и податокот за износот на царината искажани во евра во денарска противредност, како и податокот за износот на процентот од вредноста на возилото за соодветна категорија.
2. По исклучок на одредбите од став (1) на овој член, данокот на моторните возила од член 6 став (1) точка 4) на овој закон и други моторни возила пренаменети во такви моторни возила, а кои се распоредуваат во тарифна ознака 8704, се пресметува врз основа на податокот за силината на моторот искажан во киловати – kW , податок за износот на 1 kW изразен во денари за соодветна категорија и податокот за нивото на емисија на издувните гасови (еуро норма).
3. Данокот на моторните возила од член 6 став (1) точка 3) и 5) на овој закон и други моторни возила пренаменети во такви моторни возила се пресметува врз основа на податокот за зафатнината на моторот искажана во сантиметри кубни - см3, податок за износ на 1 см3 изразен во денари за соодветна категорија и податокот за нивото на емисија на издувните гасови(еуро норма).
4. По исклучок на одредбите од став (3) на овој член, на сите моторните возила од член 6 став (1) точка 3) на овој закон, кои се произведени пред 35 и повеќе години, а кои согласно одредбите од Законот за возила немаат доделен статус на возило со историска вредност “олдтајмер“, данокот на моторни возила се пресметува и плаќа во паушален износ од 5.000,00 денари.
5. Моторните возила од став (4) од овој член ќе бидат оданочени согласно став (3) на овој член доколку истите се користат за изнајмување, за награда, или се користат за трговија или друга деловна активност.
6. При увоз на моторни возила, данокот на моторни возила го пресметува и наплатува надлежниот царински орган согласно одредбите од овој закон и податоците од став 1), 2), 3) и 4) од овој член доставени од увозникот, односно од царинскиот обврзник дефиниран согласно царинските прописи.
7. Владата на Република Северна Македонија со Уредба го утврдува начинот на пресметка на данокот на моторни возила од ставовите (1), (2) и (3) на овој член и ги утврдува износите потребни за пресметка на данокот на моторни возила.

## Член 10

## Основица за пресметка на данок на моторни возила

1. Основица за пресметување на данокот на моторни возила при производство на моторни возила од член 6 став (1) точка 1), 2) и 4) на овој закон и при пренамена на други моторни возила во такви моторни возила e износот на просечната емисијат на јаглерод диоксид - CO2 изразена во грамoви по километар во зависност од видот на погонското гориво и продажната вредност на возилото со вклучена вредност на дополнително вградена опрема, во која не е вклучен данокот на додадена вредност.
2. Основица за пресметување на данокот на моторни возила при увоз и привремен увоз на моторни возила од член 6 став (1) точка 1), 2) и 4) на овој закон e износот на просечната емисија на јаглерод диоксид - CO2 изразена во грамoви по километар во зависност од видот на погонското гориво и царинската вредност на моторното возило утврдена во согласност со царинските прописи зголемена за износот на царината.
3. Основица за пресметување на данокот на моторни возила при внес на моторни возила од член 6 став (1) точка 1), 2) и 4) на овој закон е износот на просечната емисија на јаглерод диоксид - CO2 изразена во грамови по километар во зависност од видот на погонското гориво и продажната цена на возилото со вклучена цена на дополнително вградената опрема, во која не е вклучен данокот на додадена вредност.
4. Основица за пресметување на данокот на моторни возила при производство, увоз и привремен увоз на моторни возила од член 6 став (1) точка 3) и 5) на овој закон и при пренамена на други моторни возила во такви моторни возила e зафатнината на моторот искажана во кубни сантиметри - см3 и нивото на емисија на издувните гасови (еуро норма).
5. Основица за пресметување на данокот на моторни возила при внес на моторни возила од член 6 став (1) точка 3) и 5) од овој Закон e зафатнината на моторот искажана во сантиметри кубни - см3 и нивото на емисија на издувните гасови (еуро норма).
6. По исклучок на одредбите од став (1) и (2) на овој член, основица за пресметување на данокот на моторни возила при производство, увоз и привремен увоз на моторни возила од член 6 став (1) точка 4) од овој Закон и при пренамена на други моторни возила во такви моторни возила, а кои се распоредуваат во тарифна ознака 8704, е силината на моторот искажана во киловати – kW и нивото на емисија на издувните гасови (еуро норма).
7. По исклучок на одредбите од став (3) на овој член, основица за пресметување на данокот на моторни возила при внес на моторни возила од член 6 став (1) точка 4) од овој Закон, а кои се распоредуваат во тарифна ознака 8704, е силината на моторот искажана во киловати – kW и нивото на емисија на издувните гасови (еуро норма).

## Член 11

## Утврдување на податоци за пресметка на данок на моторни возила

1. На барање на надлежниот царински орган, обврзникот за плаќање на данокот на моторни возила е должен да достави фактури, испратници, купопродажни договори, комерцијални, трговски, службени и други документи и докази кои се потребни за правилно и точно утврдување на податоците за пресметка на данокот на моторни возила.
2. На барање на надлежниот царински орган, производителот, претставништвото или трговецот кој е генерален застапник или увозникот на одредена марка моторни возила во Република Северна Македонија, е должен да ја даде сета стручна помош при утврдување на податоците важни за пресметка на данокот на моторни возила, а за таа цел треба да одредат контакт лице за комуникација со Царинската управа.
3. За цели на утврдување на данокот за моторни возила надлежниот царински орган во текот на постапката има право да побара податоци од надлежни институции во Република Северна Македонија и од надлежни институции од други земји.
4. Доколку по утврдување на данокот за моторно возило, надлежниот царински орган утврди дека податоците врз основа на кои бил утврден данокот за моторното возило не биле вистинити, во тој случај со решение ќе ја утврди разликата на данокот што треба да се плати.

## Член 12

## Потребна документација за утврдување на просечна емисија на јаглерд диоксид CO2

1. Износот на просечната емисија на јаглерд диоксид - CO2 се утврдува врз основа на потврда за сообразност (COC документ), потврда од производителот за износот на просечната емисија на јаглерод диоксид - CO2 во комбинирано возење, изјава за сообразност или потврда за сообразност за поединечно прегледано возило за износ на просечна емисија на јаглерод диоксид - CO2 во комбинирано возење изразено во согласност со Новиот европски циклус на возење (»New European Driving Cycle«) во понатамошниот текст NEDC или согласно корелираниот NEDC, ако моторното возило е хомологирано во согласност со Глобално усогласената испитна постапка за лесни возила (»Worldwide Harmonised Light Vehicle Test Procedure«).
2. Кога износот на просечната емисија на јаглерд диоксид - CO2 за моторното возило неможе да се утврди согласно став (1) на овој член, во тој случај се смета дека износот на емисија на јаглерод диоксид - CO2 ќе изнесува 400 гр./км.
3. Доколку во постапките што се водат поради незаконска употреба на моторно возило, странката не располага со валидна потврда за износот на просечната емисија на јаглерод диоксид - CO2, надлежниот царински орган од овластено правно лице ќе побара податоци за просечната емисија на јаглерод диоксид - CO2 изразена во грамови на километар. Ако овластеното правно лице неможе да ја утврди просечната емисија на јаглерод диоксид - CO2, во тој случај се смета дека износот на просечна емисија на јаглерд диоксид - CO2 ќе изнесува 400 гр./км.

# ГЛАВА 4

# УТВРДУВАЊЕ И ПЛАЌАЊЕ НА ДАНОК НА МОТОРНИ ВОЗИЛА

## Член 13

## Утврдување и плаќање на данок на моторни возила

1. Пресметувањето и плаќањето на данокот на моторни возила се врши со поднесување на пријава за плаќање данокот на моторни возила до надлежниот царински орган.
2. Секоја употреба и користење на возило за кое не е поднесена пријава од став (1) на овој член се смета за незаконско користење на моторното возило.
3. При настанување на обврската за плаќање на данокот на моторни возила во случаите на незаконско користење на моторно возило, данокот на моторни возила по службена должност го утврдува и пресметува надлежниот царински орган со донесување на решение.
4. Лицето кое произвело или извршило пренамена на друго моторно возило во моторно возило од член 6 став (1) од овој закон е должно да поднесе пријава од став 1 на овој член и да го плати данокот на моторни возила во рок од 15 дена од настанување на обврската за плаќање на данокот.
5. Утврдувањето и плаќањето на данокот на моторни возила во случаите од член 7 став (1) точка 2) од овој Закон се врши во рок од 15 дена од внес на возилото со поднесување на пријава за плаќање данок на моторни возила до надлежниот царински орган согласно одредбите од овој закон.
6. Утврдувањето и плаќањето на данокот на моторни возила во случаите од член 7 став (1) точка 3) од овој закон се врши во согласност со царинските прописи, при што пријавата за плаќање на данокот на моторни возила се приложува заедно со увозната царинска декларација согласно царинските прописи, а плаќањето се врши исто како и за останатите увозни давачки.
7. Во случај на увоз и при прекин на работата на компјутерскиот систем на Царинската управа, кога пријавата за плаќање на данокот на моторни возила од став (2) на овој член не може да се поднесе електронски, тогаш истата се поднесува во хартиена форма кај надлежниот царински орган, согласно постапките за резервна постапка предвидена со царинските прописи.
8. Моторното возило не може да се регистрира доколку не е приложен доказ за платен данок на моторни возила согласно член 14 од овој закон или доказ за ослободување од данок на моторни возила согласно член 18 од овој закон.
9. Доколку надлежниот орган за регистрација на моторни возила се посомнева во валидноста на приложениот доказ од став (8) од овој член или ако во други случаи се посомнева дека се работи за моторно возило на кое треба да се плати данок на моторни возила, ќе ја прекине постапката за регистрација и ќе побара мислење од надлежен царински орган.
10. Министерот за финансии ги пропишува содржината, начинот на пополнување и поднесување на пријавата за плаќање на данокот за моторни возила.

## Член 14

## Доказ за платен данок на моторни возила

1. Фактурата која производителот, трговецот или трговецот со употребувани моторни возила ја издава на купувачот на моторното возило мора да содржи напомена дека данокот е пресметан и платен согласно одредбите од Законот за данок на моторни возила, треба да го содржи износот на платениот данок за моторни возила и бројот на пријавата со која е платен данокот за моторни возила, освен ако поинаку не е определено согласно одредбите од овој Закон.
2. Производителот, трговецот или трговецот со употребувани моторни возила се должни на фактурата да го наведат следниот текст “ДАНОКОТ НА МОТОРНИ ВОЗИЛА Е ПРЕСМЕТАН И ПЛАТЕН СОГЛАСНО ОДРЕДБИТЕ НА ЗАКОНОТ ЗА ДАНОК НА МОТОРНИ ВОЗИЛА со ПДМВ број \_\_\_\_\_\_\_\_\_\_\_\_\_\_ од \_\_ \_\_ 20\_\_ година“.
3. Ако моторното возило е увезено од страна на физичко лице или е увезено од страна на правно лице за сопствени потреби на правното лице, како доказ за платениот данок на моторното возило се смета пријавата и увозната царинска декларација со која е платен данокот за моторни возила при увоз.
4. Ако моторното возило е купено на јавна лицитација, како доказ за платениот данок на моторно возило се смета потврдата која ја издава надлежен царински орган кај кој е спроведена постапката за плаќање на посебниот данок на моторни возила.
5. Ако за моторно возило данокот на моторни возила е платен заради незаконска употреба согласно член 27 од овој закон, како доказ за платениот данок на моторни возила се смета решението издадено од надлежен царински орган согласно член 13 став (4) од овој закон со потврда дека данокот за моторни возила е платен.

# ГЛАВА 5

# ОСЛОБОДУВАЊЕ ОД ДАНОК НА МОТОРНИ ВОЗИЛА

## Член 15

## Ослободувања од данок или враќање на платен данок на моторни возила за

## дипломатски и конзуларни претставништва и за меѓународни организации

1. Данок на моторни возила не се плаќа или се враќа за моторни возила кога се наменети за:
2. службени потреби за дипломатски и конзуларни претставништа како и посебни мисии акредитирани во Република Северна Македонија, врз основа на начелото на реципроцитет, освен за конзуларните претставништва водени од почесните конзули,
3. лични потреби на странскиот персонал на дипломатските и конзуларните претставништва и посебните мисии акредитирани во Република Северна Македонија,
4. службени потреби на меѓународните организации со седиште во Република Северна Македонија, кога тоа е утврдено со меѓународен договор кој го ратификувала или се применува на територијата на Република Северна Македонија,
5. лични потреби на странскиот персоналот на меѓународните организации со седиште во Република Северна Македонија, кога тоа е утврдено со меѓународен договор кој го ратификувала или се применува на територијата на Република Северна Македонија,
6. употреба во согласност со меѓународен договор кој Република Северна Македонија го склучила со друга држава или меѓународна организација, ако тој договор за испорака на моторни возила предвидува ослободување од плаќање на данок на додадена вредност,
7. потреби на воените сили на договорните страни на Северноатланскиот договор и нивниот странски персонал.
8. Ослободување од данок на моторни возила наменети за лицата од став (1) точка 1), 2), 3), 4) и 5) на овој член, се остварува со приложување потврда издадена од Министерството за надворешни работи.
9. Ослободување од данок на моторни возила наменети за лицата од став (1) точка 6) на овој член се остварува врз основа на сертификат издаден од воените сили на договорните страни на Северноатланскиот Пакт.
10. Ако во согласност со меѓународен договор ослободувањето може да се оствари само со услов на реципроцитет, исполнувањето на условот за реципроцитет го потврдува Министерството за надворешни работи.
11. Ослободување од данок на моторни возила од став (1) точки 2) и 4) на овој член не се однесува на државјани на Република Северна Македонија, односно странски државјани со живеалиште во Република Северна Македонија.
12. Ослободувањето од плаќање данок на моторни возила при увоз настанува директно при увоз на моторни возила за службени или лични потреби на лицата од став (1) на овој член врз основа на потврда наведена во став (2) од овој член или сертификат наведен во став (3) од овој член.
13. Ослободувањето од данок на моторни возила кои се купуваат на територијата на Република Северна Македонија за службени или лични потреби на лицата од став (1) на овој член, се врши по пат на враќање на платениот данок на моторни возила.
14. За остварување на правото за ослободување преку враќање на платениот данок на моторни возила од став (7) на овој член, пред регистрација на моторното возило се поднесува барање за враќање на платениот данок на моторни возила до надлежен царински орган.
15. Надлежниот царински орган во случај од став (8) од овој член издава решение за ослободување и враќање на платениот данок на моторни возила.
16. При набавка на моторни возила на територијата на Република Северна Македонија за службени или лични потреби на лицата од став (1) на овој член, враќањето на платениот данок на моторни возила им се одобрува еднаш во три години пред истекот на тригодишниот период, освен во случаите на неопходна набавка на ново моторно возило како замена за старото после настаната кражба или тешко оштетување.
17. Во случаите од ставот (10) на овој член, при набавка на моторно возило како замена за старото моторно возило пред истекот на три години по набавката на заменетото моторно возило, се враќа износ на платениот данок на моторни возила кој соодветно одговара на должината на временскиот период во кој се користело моторното возило кое се заменува, доколку за ваквата набавка било одобрено враќање на платениот данок на моторни возила.
18. Моторните возила ослободени од данок на моторни возила не смеат да се отуѓат или да се користат за други цели во рок од три години ако за истите не се плати износот на данокот на моторни возила за кој биле претходно ослободени. За таа цел органот надлежен за регистрација на моторни возила во сообраќајната дозвола става напомена “ЗАБРАНА ЗА ОТУЃУВАЊЕ СОГЛАСНО ЧЛЕН 15 СТАВ 12 ОД ЗАКОНОТ ЗА ДАНОК НА МОТОРНИ ВОЗИЛА“.
19. Министерот за финансии го пропишува начинот на ослободување од данокот или враќање на платениот данок на моторни возила, содржината на барањето од став (8) од овој член и потребната документација.

## Член 16

## Ослободувања од данок или враќање на платен данок на моторни возила при реализација на проекти финансирани со парични средства на странски донатори

1. Данок на моторни возила не се плаќа или се враќа за моторните возила кога се наменети за:
2. Реализација на проект финансиран со парични средства добиени врз основа на договор за донација, склучен помеѓу Република Северна Македонија и странски донатори, ако во тој договор е предвидено дека со добиените парични средства нема да се плаќаат увозни давачки и даноци.
3. Реализација на проект финансиран во рамки на инструментот за претпристапна помош (ИПА) кој се спроведува во услови на децентрализирано управување, и за делот на средствата од националното кофинансирање обезбедено од Буџетот на Република Северна Македонија или задолжување.
4. Ослободувањето од данок на моторни возила наменети за имплементатори на проекти од став (1) на овој член, се остварува со приложување потврда издадена од Владата на Република Северна Македонија - Секретаријат за европски прашања за регистрација на проектот кој се финансира со парични средства на странски донатор, а по предходно поднесено барање за ослободување од данок на моторни возила при реализација на проекти финансирани со парични средства на странски донатор.
5. При увоз на моторни возила наменети за субјектите од став (1) на овој член ослободувањето од плаќање данок на моторни возила настанува при увоз согласно царинските прописи, а врз основа на приложена потврда наведена во став (2) од овој член.
6. Моторните возила кои се купуваат на територијата на Република Северна Македонија, а се наменети за имплементатори на проекти од став (1) на овој член, ослободувањето од данок на моторни возила се врши по пат на враќање на платениот данок на моторни возила.
7. За остварување на правото на враќање на платениот данок на моторни возила од став (4) од овој член, имплементаторот на проектот поднесува барање за ослободување и враќање на платениот данок на моторни возила до надлежниот царински орган пред регистрацијата на моторното возило.
8. Надлежниот царински орган во случај од став (5) на овој член издава решение за ослободување и враќање на платениот данок на моторни возила.
9. Моторните возила ослободени од данокот на моторни возила согласно одредбите на овој член не смеат да се отуѓат или да се користат за други цели ако за истите не се плати износот на данокот на моторни возила за кој биле претходно ослободени. За таа цел органот надлежен за регистрација на моторни возила во сообраќајната дозвола става напомена “ЗАБРАНА ЗА ОТУЃУВАЊЕ СОГЛАСНО ЧЛЕН 16 СТАВ 7 ОД ЗАКОНОТ ЗА ДАНОК НА МОТОРНИ ВОЗИЛА“.
10. Министерот за финансии го пропишува начинот на ослободување од данокот или враќање на платениот данок на моторни возила, содржината на барањето од став (5) на овој член и потребната документација.

## Член 17

## Други случаи на ослободувања од плаќање данок на моторни возила

* 1. Од плаќање данок на моторни возила ослободени се моторни возила:
1. кои се наменети исклучиво за спортски натпревари,
2. кои привремено се увезуваат поради учество на спортски натпревари, за тест возење, саеми и други приредби, организирани на територијата на Република Северна Македонија, при што привремениот увоз на овие возила може да трае најмногу 30 дена,
3. кои се со статус на возило со историска вредност (т.н олдтајмер) произведени пред 35 и повеќе години кои согласно прописите од Законот за возила се сметаат за возила со историска вредност.
	1. Моторните возила од став (1) од овој член не смеат да се користат за други цели (изнајмување, за награда, или да се користат за трговија или друга деловна активност), ако за истите не се плати износот на данокот на моторни возила за кој биле претходно ослободени.
	2. Остварувањето на правото за ослободување од плаќање данок на моторни возила согласно став (1) точка 2) од овој член, се спроведува согласно царинските прописи со кои е уредена постапката за ослободување од плаќање на увозни давачки при привремен увоз.
	3. Остварувањето на правото за ослободување од плаќање данок на моторни возила согласно став (1) точка 1) и 3) од овој член, се спроведува во рамки на увозната царинска постапка со поднесување Потврда за ослободување од плаќање данок на моторни возила.
	4. Потврда за ослободување од плаќање данок на моторни возила издава надлежен царински орган по поднесено барање од страна на увозникот на моторно возило од став (1) точка 1) и 3) на овој член.
	5. Надлежниот царински орган одлучува по барањето од став (5) од овој член во рок од 30 дена од денот на поднесувањето на барањето за издавање Потврда за ослободување од плаќање данок на моторни возила.
	6. Министерот за финансии го пропишува начинот на ослободување од плаќање на данокот на моторни возила, содржината на барањето од став (5), потврдата од став (4) од овој член и потребната документација.

## Член 18

## Доказ за ослободување од данок на моторни возила

1. Ако при увоз моторното возило е ослободено од данок на моторни возила согласно одредбите од член 15 став (6) или член 16 став (3) од овој закон, како доказ за ослободување од данок на моторното возило се смета увозната царинска декларација и пријавата за данок на моторни возила со кои се потврдува ослободувањето од плаќање данок на моторни возила при увоз.
2. Ако ослободувањето од данок на моторни возила е направено по пат на враќање на платен данок за моторното возило согласно одредбите од член 15 став (7) или член 16 став (4) од овој закон, како доказ за ослободување од данок на моторни возила се смета решението за ослободување и враќање на платениот данок за моторни возила донесено согласно одредбите од член 15 став (9) или член 16 став (7) од овој закон.
3. При привремен увоз на моторни возила согласно одредбите од член 17 став (1) точка 2) од овој закон, како доказ за ослободување од данок на моторното возило се смета увозната царинска декларација и решението за одобрен привремен увоз издадено од надлежен царински орган.
4. Ако моторното возило е ослободено од данок на моторни возила согласно одредбите од член 17 став (3) од овој закон, како доказ за ослободување од данок на моторното возило се смета увозната царинска декларација, пријавата за данок на моторни возила и потврдата издадена од надлежен царински орган согласно одредбите на член 17 став (4) од овој закон, со кои се потврдува ослободувањето од плаќање данок на моторни возила при увоз.

# ГЛАВА 6

# ВРАЌАЊЕ НА ПЛАТЕН ДАНОК НА МОТОРНИ ВОЗИЛА

## Член 19

## Враќање на платен данок на извезени моторни возила

1. Правно лице кое е увозник и сопственик на ново моторно возило на кое е платен данокот на моторни возила согласно одредбите од овој Закон и кое е одјавено од евиденцијата на регистрирани моторни возила, доколку го извезе моторното возило од Република Северна Македонија во рок од 45 дена сметано од датумот на првата регистрација до денот на извоз на моторното возило, има право на враќање на вкупниот износ од платениот данок на моторни возила.
2. Ако моторното возило за кои е одобрено враќање на платениот данок на моторни возила повторно се увезе на територијата на Република Северна Македонија за користење на територијата во Република Северна Македонија, во овој случај данокот на моторни возила се пресметува и наплатува согласно одредбите од овој закон.

## Член 20

## Барање за враќање на данок на извезени моторни возила

1. Враќањето на данокот на извезени моторни возила од член 19 од овој закон се врши врз основа на поднесено барање до надлежниот царински орган.
2. Кон барањето се доставува следната документација:
3. доказ дека за моторното возило е платен данокот на моторни возила согласно одредбите од овој Закон,
4. доказ за одјавување на моторното возило од евиденцијата на регистрирани моторни возила на надлежен орган,
5. доказ дека моторното возило е извезено од царинското подрачје на Република Северна Македонија,
6. други докази кои Царинската управа ги смета за потребни во зависност од околностите на случајот.
7. Министерот за финансии го пропишува начинот на поднесување на барањето за враќање на платениот данок на моторни возила, содржината на барањето и потребната документација.

## Член 21

## Враќање данок на моторни возила во посебни случаи

1. За нови моторни возила со вкупно осум или девет седишта (вклучувајќи го и седиштето на возачот) кои регистрирани лица ги набавуваат за користење како такси возила за превоз на патници или правни лица ги користат за превоз на лица за службени потреби, износот на данокот за моторни возила утврден согласно член 9 од овој закон се намалува за 80 %.
2. За кампер возила износот на данокот за моторни возила утврден врз основа на член 9 од овој закон се намалува за 80 %.
3. За моторни возила од став (1) од овој член и увезени кампер возила од став (2) од овој член, намалувањето на данокот се врши преку враќање на платениот данок за моторни возила, соодветно за пропишаниот процент на намалувањето од став (1) и (2) од овој член.
4. При производство на моторно возило од став (2) од овој член, намалувањето на данокот се врши директно при поднесувањето на пријавата за плаќање данок на моторни возила. Кон пријавата се приложува фактура или купопродажен договор за набавка на кампер возило.
5. За остварување на враќање на платениот данок, лицата од став (1) од овој член најдоцна во рок од 30 дена по извршената регистрација на возилото од став (1) од овој член, поднесуваат барање за враќање на платен данок на моторни возила.
6. За остварување на правото на враќање на платениот данок, увозникот на моторното возило од став (2) од овој член, најдоцна во рок од 30 дена по извршениот увоз на возилото од став (2) од овој член, поднесува барање за враќање на платен данок на моторни возила.
7. По исклучок, рокот за поднесувањето на барањето за поврат на платен данок на моторни возила може да се продолжи за дополнителни 30 дена од рокот предвиден во ставовите (5) и (6) од овој член за што се поднесува образложение за причините на доцнењето на поднесувањето на барањето за поврат на платениот данок за моторни возила, а по претходно одобрение од надлежниот царински орган.
8. Царинскиот орган може од други институции или органи да побара дополнителни документи и појаснувања во врска со доказите за доцнење на поднесување на барањето за поврат на данокот за моторни возила.
9. Кон барањето од став (5) од овој член се поднесуваат следните документи:
10. доказ за регистрирана дејност за авто такси превоз на патници или превоз на патници
11. важечки извод од лиценца за авто такси превоз на патници или лиценца за вршење превоз на патници,
12. сообраќајна дозвола за регистрирано моторно возило,
13. фактура или купопродажен договор за набавка на ново патничко моторно возило,
14. Пријава за платен данок на моторни возила од член 13 став (2) од овој закон,
15. Потврда дека лицето ги има намирено долговите по основ на даночни и царински обврски.
16. Кон барањето од став (6) од овој член се поднесуваат следните документи:
17. фактура или купопродажен договор за набавка на кампер возило
18. увозна царинска декларација за оцаринето кампер возило,
19. Пријава за платен данок од член 13 став (2) од овој закон,
20. Надлежниот царински орган одлучува по барањето во рок од 30 дена од денот на поднесувањето на барањето за враќање на данокот за моторни возила.
21. Министерот за финансии ги пропишува содржината, начинот на пополнување и поднесување на барањето за поврат на данокот за моторни возила и потребната документација.

# ГЛАВА 7

# РЕГИСТРАЦИЈА НА ПРОИЗВОДИТЕЛИ И ТРГОВЦИ СО МОТОРНИ ВОЗИЛА

## Член 22

## Регистрација на производители и трговци со моторни возила

1. Производител, трговец со нови и трговец со употребувани моторни возила, се должни пред почетокот на својата дејност на производство или трговија со моторни возила предмет на овој закон, до надлежниот царински орган да поднесат пријава за упис во Регистарот на производители и трговци со моторни возила.
2. Регистерот на производители и трговци со моторни возила се води во електронска форма и го управува Царинската управа на Република Северна Македонија.
3. Трговецот со нови и трговецот со употребувани моторни возила се должни со пријавата за упис во Регистарот на производители и трговци со моторни возила да приложат доказ за исполнување на минимални техничко-технолошки и други услови за складирање и обавување на дејноста согласно посебни прописи.
4. Ако трговецот во смисла на овој закон воедно е трговец со нови и со употребувани моторни возила, при поднесувањето на пријава за упис во Регистарот на производители и трговци со моторни возила, должен е да го извести надлежниот царински орган и да го наведе тоа во пријавата.
5. Ако производителот, трговецот со нови или трговецот со употребувани моторни возила престане да ја врши дејноста, надлежниот царински орган по негово барање или по службена должност ќе го избрише од регистерот на производители и трговци со моторни возила.
6. Министерот за финансии ги пропишува содржината, начинот на пополнување и поднесување на пријавата за упис во Регистарот на производители и трговци со моторни возила и потребната документација.

# ГЛАВА 8

# ВОДЕЊЕ ЕВИДЕНЦИЈА И ИЗВЕСТУВАЊЕ

## Член 23

## Водење евиденција за моторни возила

1. Производителот, трговецот на нови или употребувани моторни возила, за возилата кои се предмет на оданочување согласно овој закон, се должни да водат евиденција која содржи податоци за: марката на моторното возило, типот, варијантата, трговскиот назив на моторното возило, идентификацискиот број (број на шасија), ознака на моторот, зафатнина на моторот во сантиметри кубни (см3), вид на погонско гориво, број на врати, број на места за седење, ниво на емисија на издувни гасови (еуро норма), силина на моторот изразена во киловати (kW), износот на просечната емисија на јаглерд диоксид (CO2), начинот на набавка на моторното возило, државата на набавка, дата на испораката, количина на произведени, увезени, внесени, набавени, испорачани и продадени моторни возила, претходно регистрирани употребувани моторни возила, состојбата на залиха, продажната цена и износот на пресметаниот данок на моторни возила.
2. Внесувањето на податоците во евиденцијата од став (1) од овој член се врши секојдневно, а најдоцна наредниот работен ден од денот на продажбата и/или испораката на моторното возило на крајниот купувач.

## Член 24

## Месечен и квартален извештај

1. Производителот и трговецот со нови моторни возила предмет на постапувања на овој закон, се должни врз основа на евиденцијата од член 23 од овој закон, да состават и до надлежниот царински орган да достават месечно известување во кое се содржани податоци за продадени и испорачани нови моторни возила во Република Северна Македонија.
2. Известувањето од став (1) на овој член се доставува до 15-ти наредниот месец за претходниот месец.
3. Трговецот со употребувани моторни возила предмет на постапувања на овој закон, се должни врз основа на евиденцијата од член 23 од овој закон, до надлежниот царински орган да состават и достават квартално известување во кое се содржани податоци за продадени и испорачани моторни возила во Република Северна Македонија. Известувањето се доставува до 15-ти во месецот по истек на кварталот.
4. За периодот кога нема продажба или испорака на моторни возила не постои обврска за доставување на месечен или квартален извештај.

# ГЛАВА 9

# ОБЛИК НА ПРОПИШАНИТЕ ПРИЈАВИ И ИЗВЕСТУВАЊА И УПОТРЕБА НА

# ЕЛЕКТРОНСКИ СИСТЕМ ЗА РАЗМЕНА НА ПОДАТОЦИ

## Член 25

## Електронска размена на податоци

1. Пријавата за плаќање данок на моторни возила од член 13 од овој закон, пријавата за упис во регистерот на производители и трговци со моторни возила од член 22 на овој закон и месечното или кварталното известување од член 24 од овој закон и други поднесоци на обврзниците во смисла на овој закон се доставуваат:
2. со систем на електронска размена на податоци, ако тоа го дозволуваат техничките можности и ако користењето на такви системи го одобри Царинската управа, или
3. во писмена форма
4. Царинската управа на својата интернет страница ги објавува техничките барања за електронска комуникација со Царинската управа и правилата за употреба на електронскиот систем за размена на податоци и давањето на електронски деловни услуги на Царинската управа (е-царина), а обврзниците согласно одредбите на овој закон, мора да обезбедат исполнување на објавените технички предуслови за пополнување на пропишаните апликации, извештаи, поднесоци и други информации по електронски пат.
5. Кога постапувањата при примената на овој закон се одвива преку користење на системот за електронска размена на податоците, Царинската управа ги утврдува правилата за замена на своерачниот потпис со некоја друга одобрена техника.

# ГЛАВА 10

# НАДЗОР И КОНТРОЛА

## Член 26

## Надзор над спроведувањето на законот

1. Надзор над спроведувањето на одредбите од овој закон и прописите кои произлегуваат од него врши надлежен царински орган.
2. Ако за време на надзорот, надлежниот царински орган утврди дека производителот, трговецот со нови или употребувани моторни возила не води евиденција од член 23 од овој закон или неточно или непотполно ја води и поради тоа неможе да се утврди состојбата и обврската за плаќање данок на моторни возила, ќе му наложи на производителот, трговецот или трговецот со употребувани моторни возила да изврши попис за затечените моторни возила без документација за нивната набавка или производство.
3. Надлежен царински орган може на производителот, трговецот со нови или употребувани моторни возила со решение привремено да му забрани вршење на дејноста ако:
4. не дозволи или го оневозможува спроведувањето на надзорот од став (1) од овој член,
5. врши дејност на производство или продажба на моторни возила на територијата на Република Северна Македонија без упис во регистерот на производители и трговци со моторни возила,
6. производителот или трговецот со моторни возила не пресметува, неточно пресметува или не плаќа данок на моторни возила,
7. не поседува документација за произведени, примени, испорачани и продадени моторни возила предмет на овој закон,
8. не води пропишана евиденција или неточно или непотполно ги води, или не доставува пропишани известувања,
9. не поседува или не ja става на увид документацијата поврзана со обврската за пресметка и за плаќањето на данокот на моторни возила, како и на друга деловна и финансиска документација релевантна за даночење на возилата,
10. не издава фактури на пропишан начин согласно одредбите на овој закон,
11. Одлуката во решението од ставот (3) на овој член ќе се изврши со запечатување на деловните простории, магацини, складишта, производствени погони, делови од погони, постројки, опрема или други простории на производители, трговци на нови или употребувани моторни возила и спречување на употребата на постројките, уредите и друга опрема за работа на соодветен начин.
12. Забраната од ставот (3) на овој член трае сè додека не се отстранат причините за кои е наметната забраната.
13. Ако, во рок од шест месеци од денот на издавањето на решението од ставот (3) на овој член, производителот, трговецот со нови или употребувани моторни возила не ги отстрани причините заради кои е изречена привремената забрана за вршење дејност, тој е должен во рок од седум дена од истекот на тој рок, до надлежниот царински орган да достави пријава за плаќање данок на моторни возила од член 13 став (2) од овој закон. Доколку производителот, трговецот со нови или употребувани моторни возила не поднесе пријава за плаќање данок на моторни возила во рокот, надлежниот царински орган може со соодветна примена на член 27 од овој закон да ги преземе сите мерки, вклучително и заплена и продажба на моторните возила во случај на сторен прекршок од став (3) на овој член.
14. Во случајот од ставот (6) на овој член, надлежниот царински орган со решение го брише производителот или трговецот со нови или употребувани моторни возила од регистарот на производители и трговци на моторни возила. Производителот или трговецот со нови или употребувани моторни возила што треба да се избрише од регистерот на производители и трговци на моторни возила, може повторно да се впише во регистарот, доколку во моментот на пријавување за упис, нема заостанати долгови спрема државните органи и ако не постојат причините наведени во ставот (3) на овој член што може привремено да му забрани на производителот, трговецот со нови или употребувани моторни возила да ја извршува својата дејност.
15. Доколку за време на надзорот се утврди дека данокот на моторни возила не е пресметан или неточно е пресметан од страна на производителот, увозникот или трговецот на моторни возила, надлежниот царински орган со решение ќе го утврди точниот износ на данокот на моторни возила.

## Член 27

## Привремено одземање на моторно возило

1. Доколку постои ризик дека лицето кое незаконски користело моторно возило, лично, во договор со трети лица или на друг начин може да го спречи или значително да го отежне плаќањето на данокот на моторни возила, односно ако од околностите произлегува дека плаќањето на данокот не е сигурно, надлежниот царински орган може, ако тоа е пропорционално со целта што треба да се постигне, привремено да го одземе моторното возило со цел да се обезбеди плаќање на данокот на моторни возила.
2. Заради осигурување на наплатата на данокот на моторни возила, надлежниот царински орган ќе издаде потврда за привремено одземање на моторното возило од став (1) на овој член и ќе донесе решение со кое ќе определи мерки за ставање под надзор над моторното возило до извршување на решението за наплата на данокот на моторни возила.
3. Надлежниот царински орган ќе го прекине спроведувањето на мерките од став (2) од овој член, ако лицето кое незаконски го користело моторното возило поднесе гаранција за обезбедување на плаќањето на данокот на моторни возила, ако спроведувањето на тие мерки повеќе не е сразмерна на целта која треба да се постигне или ако се прекине постапката за наплата на данокот на моторни возила.
4. Износот на гаранцијата од став (3) на овој член мора да одговара на највисокиот износ на данокот на моторни возила кој може да настане за возилото кое било предмет на незаконската употреба.
5. Надлежниот царински орган може да одобри поднесување на гаранција за обезбедување на плаќањето на данокот на моторни возила од страна на друго лице наместо лицето кое незаконски го користело возилото.
6. Прифаќањето на гаранцијата за обезбедување на плаќањето на данокот на моторни возила од став (3) на овој член и наплатата од средствата на гаранцијата се врши на начин пропишан согласно одредбите од Царинскиот закон или Законот за даночна постапка.
7. Доколку по извршност на решението за наплата на данокот на моторни возила за возилото за кое се констатирало дека незаконски се користело на територијата на Република Северна Македонија се утврди дека данокот не е платен, ниту е доставен соодветен износ на гаранција, надлежниот царински орган во случај кога возилото е привремено одземено согласно одредбите во став (1) на овој член и ставено под надзор, со решение за извршување ќе го одземе моторото возило и ќе го стави на продажба.
8. Царинскиот орган може прибирањето, чувањето и продажбата на моторните возила предмет на незаконско користење да ги довери на спроведување на друга надлежна државна институција.
9. Средствата остварени од продажбата на моторното возило од став (7) од овој член се распоредуваат така да најпрво се наплати данокот на моторни возила и каматите, потоа трошоците на постапката (трошоците за прибирање, чување и продажба), а остатокот од средствата се враќаат на лицето кое незаконски го користело возилото, со што долгот по основ на данок на моторни возила се смета згаснат во делот на приходите остварени со продажбата на возилото.
10. Примената на одредбите од овој член надлежниот царински орган ги спроведува без одлагање.

## Член 28

## Незаконска употреба на моторно возило

1. Доколку се утврди дека моторното возило е регистрирано во Република Северна Македонија, а за него данокот на моторни возила не е платен или не е платен во целост, или ако се утврди дека моторното возило е регистрирано врз основа на лажни или фалсификувани документи, се смета дека моторното возило е предмет на незаконска употреба на подрачјето на Република Северна Македонија.
2. Во случаите од став (1) на овој член, надлежниот царински орган е должен да превземе мерки за обезбедување на плаќањето на данокот на моторни возила согласно член 27 од овој закон и во зависност од случајот и ако е тоа сразмерно со целта која што треба да се постигне, од надлежниот орган за регистрирање на моторни возила да побара поништување на регистрацијата на моторното возило. Надлежниот орган за регистрирање на моторни возила на барање на надлежниот царински орган ја поништува регистрацијата на моторното возило.
3. Доколку во случаите од став (1) на овој член се утврди дека незаконската употреба на моторното возило е последица на измама и/или злоупотреба на доверба и/или превземање на фиктивни или привидни дејства, од страна на лице кое незаконски употребило моторно возило се смета лицето кое ги превзело тие дејства и секое лице за кое од објективните околности произлегува дека знаело или морало да знае дека со своето постапување или со непревземање на должни мерки учествува во незаконската употреба на моторното возило.

# ГЛАВА 11

# ПОСТАПКА ПО ТУЖБА

## Член 29

## Постапка по тужба

1. Против управен акт донесен од страна на надлежниот царински орган согласно овој закон, може да се поведе управен спор пред надлежниот управен суд.
2. Тужбата не го одлага извршувањето на управниот акт.

# ТРЕТ ДЕЛ

# ПРЕКРШОЧНИ ОДРЕДБИ

# ГЛАВА 12

# ПРЕКРШОЧНИ ОДРЕДБИ

## Член 30

## Прекршочна постапка

За водење на прекршочна постапка и изрекување на прекршочна санкција и посебна прекршочна мерка за сторен царински прекршок, надлежност има прекршочниот орган утврден со Законот за Царинската управа односно надлежен суд, согласно закон.

## Член 31

## Записник и прекршочен платен налог

1. По откривање на прекршок царинскиот службеник е должен да состави записник во кој ги забележува битните елементи пропишани со закон. Записникот го потпишува царинскиот службеник и сторителот.
2. Царинскиот службеник веднаш по составување на записникот од ставот (1) на овој член, за прекршоците утврдени во член 33 на овој закон на сторителот на прекршок ќе му издаде прекршочен платен налог и тоа ќе го забележи во записникот за констатиран прекршок.
3. Сторителот којшто со заминување заради престој во странство би можел да го одбегне плаќањето на глобата изречена со прекршочниот платен налог, е должен веднаш да ја плати глобата.
4. Царинскиот службеник надлежен за покренување на прекршочна постапка може привремено да ги одземе патната исправа или личната карта за странец и возачката исправа, додека не биде доставен доказ дека глобата е платена, но најдолго осум дена од денот на одземањето.
5. Доколку сторителот не се согласи да му биде издаден или одбие да го потпише прекршочниот платен налог или за сторениот прекршок со овој закон не е пропишано издавање на прекршочен платен налог, истото ќе се забележи во записникот за констатиран прекршок, а овластениот царинскиот службеник поднесува барање за поведување на прекршочна постапка пред прекршочниот орган од член 30 на овој закон односно надлежниот суд, согласно закон.

## Член 32

## Застареност

1. Прекршочна постапка по прекршок од овој закон не може да се поведе ако поминале повеќе од четири години од денот кога е сторен прекршокот.
2. Ако се работи за продолжен или повторен прекршок рокот на застареност започнува да тече од денот на последното дејствие на прекршокот.
3. Застарувањето не тече за времето за кое според законот гонење не може да започне или да продолжи.
4. Застарувањето се прекинува со секое процесно дејствие што се презема заради гонење на сторителот на прекршокот, како и кога сторителот во времето додека тече рокот на застареноста стори потежок прекршок.
5. По секој прекин застарувањето започнува повторно да тече.
6. Застареност на прекршочното гонење настанува во секој случај кога ќе измине двапати онолку време колку што е определено во ставот (1) на овој член.

## Член 33

## Прекршоци поврзани со неисполнување на обврски

1. Глоба во износ од 50 до 500 евра во денарска противвредност ќе се изрече на правно лице микро трговец и мал трговец, а глоба во износ од 250 до 1.000 евра ќе се изрече на правно лице среден трговец и голем трговец, како и глоба во износ од 15 до 250 евра ќе се изрече на одговорно лице во правното лице или на физичко лице, ако:
2. постапува спротивно на член 11 ставови (1) и (2) на овој закон,
3. во пријавата за плаќање на данокот на моторни возила даде невистинити информации врз основа на кои се утврдува даночната основица, (член 11 став (4))
4. не поднесе пријава за плаќање на данокот на моторни возила на начин и во рокот пропишан во членот 13 ставови (1), (4), (5) и (6) од овој закон,
5. обавува дејност на производство или продажба на моторни возила на територијата на Република Северна Македонија без упис во Регистарот на производители и трговци со моторни возила согласно член 22 став (1), или не поднесе барање за одјава од Регистерот согласно член 22 став (5),
6. не води евиденција или не ја води на пропишан начин (член 23 став (2)),
7. недоставува месечни или квартални извештај (член 24 став (2) и (3)),
8. моторното возило е регистрирано врз основа на лажни или фалсификувани документи (член 28 став (1))
9. возилото се користи спротивно на одредбите од член 9 став (5) и член 17 став (2) на овој закон.
10. не дозволи или го оневозможува спроведувањето на надзорот (член 26 став (1)),
11. не поседува документација за произведени, примени, испорачани и продадени моторни возила предмет на овој закон, (член 26 став (3) точка 4))
12. не поседува или не ja става на увид документацијата поврзана со обврската за пресметка и за плаќањето на данокот на моторни возила, како и на друга деловна и финансиска документација релевантна за даночење на возилата, (член 26 став (3) точка 5) и 6)),
13. не издаде или издаде фактура спротивно на член 14 ставови (1) и (2) на овој закон
14. го спречи спроведувањето на привремено одземање на моторно возило (член 27 став (1) и (2)).
15. недостави попис на увозно оцаринети, непродадени и нерегистрирани моторни возила согласно обврската од член 38 став (1).
16. По утврдување на прекршок од став (1) на овој член царинскиот службеник на сторителот на прекршокот ќе му врачи прекршочен платен налог со глоба во износ на минимално пропишаната за сторениот прекршок.
17. По приемот и потпишувањето на прекршочниот платен налог сторителот е должен да ја плати изречената глобата согласно со ставот (2) на овој член во рок од осум дена од приемот на прекршочниот платен налог на сметката означена во налогот, при што ќе плати половина од изречената глоба, за кое право се поучува во правната поука.
18. Aко сторителот не ја плати глобата во рокот од ставот (3) на овој член, царинскиот службеник поднесува барање за поведување на прекршочна постапка до надлежниот прекршочен орган од член 30 на овој закон односно до надлежен суд согласно закон.

## Член 34

## Прекршоци поврзани со неплаќање на данок

1. Глоба во износ од 100 до 250 евра во денарска противвредност, за прекршок од став (1) на овој член, ќе се изрече на правно лице микро трговец и мал трговец, односно глоба во износ од 250 до 500 евра во денарска противвредност ќе се изрече на правно лице среден трговец и голем трговец, а глоба во износ од 15 до 100 евра во денарска противвредност ќе се изрече на одговорно лице во правното лице или на физичко лице, кога вредноста на моторното возило е до 5.000 евра, ако:
2. постапува спротивно на член 11 ставови (1) и (2) на овој закон со цел избегнување на плаќање на данокот на моторно возило или негово плаќање во помал износ,
3. не поднесе пријава и/или не го плати данокот на моторно возило во пропишан рок и/или го плати данокот на моторно возило во помал износ од пропишаниот (член 13 став (1), (4), (5) и (6)),
4. постапува спротивно на членовите 16 став (7) и 17 став (2) на овој закон,
5. отпочне да врши дејност на производство или продажба на моторни возила без извршен упис во Регистарот на производители и трговци со моторни возила (член 22 став (1)),
6. купи, продаде, добие на подарок, прикрива, прими на чување или на превоз, чува, користи или добие во сопственост врз која било основа моторно возило за кое на пропишан начин не е пресметан или платен данокот на моторни возила (член 8 став (2) и (3)),
7. ако се утврди дека данокот на моторни возила не е платен или не е платен во целост (член 28 став (1))
8. Глоба во износ од 250 до 500 евра во денарска противвредност, за прекршок од став (1) на овој член, ќе се изрече на правно лице микро трговец и мал трговец, односно глоба во износ од 500 до 1.000 евра во денарска противвредност ќе се изрече на правно лице среден трговец и голем трговец, а глоба во износ од 100 до 250 евра во денарска противвредност ќе се изрече на одговорно лице во правното лице или на физичко лице, кога вредноста на моторното возило е од 5.000 до 15.000 евра.
9. Глоба во износ од 500 до 1.000 евра во денарска противвредност, за прекршок од став (1) на овој член, ќе се изрече на правно лице микро трговец или мал трговец, односно глоба во износ од 1.000 до 12.000 евра во денарска противвредност ќе се изрече на правно лице среден трговец и глоба во износ од 1.000 до 20.000 евра во денарска противвредност ќе се изрече на правно лице голем трговец, а глоба во износ од 250 до 1.000 евра во денарска противвредност ќе се изрече на одговорно лице во правното лице или од 250 до 500 евра во денарска противвредност на физичко лице, кога вредноста на моторното возило е над 15.000 евра.
10. Моторното возило и/или опремата за производство на моторното возило опфатено со прекршоците од ставовите (1), (2) и (3) на овој член, се одземаат.
11. Моторното возило и/или опремата од став (4) на овој член се одземаат и кога не се во сопственост на сторителот на прекршокот, доколку нивниот сопственик знаел или со оглед на околностите на случајот би можел да знае дека се предмет на прекршоците од ставовите (1), (2) и (3) на овој член.
12. Ако моторното возило и опремата од став (4) на овој член не се пронајдат, од сторителот на прекршокот се наплатува неговата вредност и се поведува постапка за наплата на данок на моторни возила при што доколку има повеќе сторители на прекршок, за наплатата на вредноста на возилото одговараат солидарно. Се смета дека моторното возило предмет на прекршок не е пронајдено и доколку од која било причина не е можно да му се одземе на сопственикот.
13. Примената на ставовите (4), (5) и (6) на овој член не влијае на правата на трети лица за надомест на причинета штета од сторителот на прекршокот.

# ЧЕТВРТТИ ДЕЛ

# ПРЕОДНИ И ЗАВРШНИ ОДРЕДБИ

# ГЛАВА 13

# ОДРЕДБИ ЗА ПРИМЕНА

## Член 35

## Номенклатурата на Царинската тарифа

1. Во поглед на тарифското распоредување на моторните возила предмет на данок на моторни возила согласно одредбите од овој закон, во тарифни ознаки на комбинираната номеклатура одлучува Царинската управа во согласност со царинските прописи и правилата кои важат за распоредување на стоката по Царинската тарифа.
2. Одредбите согласно овој закон во однос на дефинирањето на предметот на даночење ќе се применува на соодветен начин и во случај на измена на тарифните ознаки во Комбинираната номенклатура, со тоа што тоа нема да влијае на опфатот и висината на оданочувањето на моторните возила.

# ГЛАВА 14

# ПРЕОДНИ И ЗАВРШНИ ОДРЕДБИ

## Член 36

## Подзаконски прописи

Подзаконските прописи утврдени со овој закон ќе се донесат во рок од три месеци од денот на влегување во сила на овој закон.

## Член 37

## Моторни возила под царински надзор

На моторните возила кои на денот на примена на овој закон се наоѓаат под царински надзор согласно царинските прописи и не се пуштени во слободен промет, ќе се применуваат одредбите од овој закон.

## Член 38

## Попис на увезени, непродадени и нерегистрирани моторни возила

1. Моторните возила кои до денот на примена на овој закон се увезени од страна на правни лица и за кои се платени увозните давачки, вклучително и акцизата согласно одредбите од Законот за акцизи („Службен весник на Република Македонија“ број 32/2001, 50/2001, 45/2002, 98/2002, 24/2003, 96/2004, 38/2005, 88/2008, 105/2009, 34/2010, 24/2011, 55/2011, 135/2011, 82/2013, 43/2014, 167/2014, 188/2014, 129/2015, 154/2015, 192/2015, 23/2016, 171/2017 и 120/2018), а кои сеуште не се продадени и/или не се регистрирани, увозниците или трговците кои истите ги поседуваат се должни на 31 декември 2019 година да направат попис на сите увозно оцаринети, непродадени и нерегистрирани моторни возила и истиот во рок од 15 дена да го достават до Царинската управа.
2. Министерот за финансии го пропишува начинот на поднесување на пописот на моторни возила од став (1) од овој член и описот на податоците кои треба да бидат содржани во истиот.

## Член 39

## Увезени нерегистрирани моторни возила

1. Сите лица кои поседуваат моторни возила предмет на постапување согласно одредбите на овој Закон, кои до денот на отпочнувањето на примена на овој закон утврден во член 44 од овој Закон, извршиле увоз на моторни возила и ги платиле увозните давачки, вклучително и акцизата, а кои не се регистрирани, можат во рок од една година од денот на примената на овој Закон при регистрација на истите да приложат увозна царинска декларација за платени давачки.
2. По истекот на рокот од став (1) на овој член, лицата кои поседуваат моторни возила од став (1) на овој Закон, а кои сеуште не се регистрирани, до надлежниот царински орган можат во рок од пет години од датумот на увозната царинска декларација да поднесат барање за издавање потврда за платени увозни давачки за оцаринето моторно возило.По истекот на рокот, надлежниот царински орган нема да издава потврда за платени увозни давачки за оцаринето моторно возило.
3. Царинската управа, врз основа на поднесеното барање од став (2) на овој член врши проверка во својата евиденција и врз основа на резултатите од проверката издава потврда за платени увозни давачки за оцаринето моторно возило.
4. По истек на рокот од став (1) на овој член, при регистрација на моторни возила од став (1) од овој член, сопствениците на моторните возила задолжително треба да приложат Потврда за платени увозни давачки за оцаринето моторно возило издадена од надлежен царински орган согласно одредбите од став (2) и (3) на овој член. Во спротивно, органот надлежен за регистрација на возила ќе ја одбијат регистрацијата на возилото, а лицето ќе го упатат на исполнување на обврската од став (2) од овој член.
5. Министерот за финансии го пропишува начинот на поднесување на барањето за издавање Потврда за платени увозни давачки за оцаринето моторно возило од став (1) на овој член, содржината на барањето и потребната документација.

## Член 40

## Започнати постапки

1. Започнатите постапки до денот на отпочнување на примената на овој закон ќе се завршат согласно Законот за акцизите („Службен весник на Република Македонија“ број 32/2001, 50/2001, 45/2002, 98/2002, 24/2003, 96/2004, 38/2005, 88/2008, 105/2009, 34/2010, 24/2011, 55/2011, 135/2011, 82/2013, 43/2014, 167/2014, 188/2014, 129/2015, 154/2015, 192/2015, 23/2016, 171/2017 и 120/2018).
2. Управните и прекршочните постапки кои се започнати пред влегувањето во сила на овој закон ќе се завршат според прописите кои важеле до денот на стапување во сила на овој закон.

## Член 41

## Одредби со важност до денот на приемот на Република Северна Македонија

## во Европската Унија

Одредбите од член 16 став (1) точка 2) од овој закон ќе се применуваат до денот на приемот на Република Северна Македонија во Европската унија.

## Член 42

## Одредби кои ќе се применуваат со денот на приемот на Република Северна Македонија

## во Европската Унија

Одредбите од член 2 став (1) точка 3), член 3 точка 20), член 7 став (1) точка 2), член 8 став (1) точка 2), член 10 ставови (3), (5) и (7) и член 13 став (5) ќе отпочнат да се применуваат од денот на пристапување на Република Северна Македонија во Европската Унија.

## Член 43

## Престанување на важење на Законот за акцизите

Со денот на отпочнувањето на примената на овој закон, престанува да важи Законот за акцизите („Службен весник на Република Македонија”, број 32/2001, 50/2001, 45/2002, 98/2002, 24/2003, 96/2004, 38/2005, 88/2008, 105/2009, 34/2010, 24/2011, 55/2011, 135/2011, 82/2013, 43/2014, 167/2014, 188/2014, 129/2015, 154/2015, 192/2015, 23/2016, 171/2017 и 120/2018).

## Член 44

## Влегување во сила на овој закон

Овој закон влегува во сила на денот на објавување во „Службен весник на Република Северна Македонија“, а ќе започне да се применува од 1 ноември 2019 година.

1. Со овој закон се врши усогласување со Директивата на Советот 83/182/ЕЕЗ од 28 Март 1983 за ослободување од плаќање на данок во Европската унија за одредени превозни средства кои привремено се увезуваат од една во друга земја членка [↑](#footnote-ref-1)